Pentagoni ka në plan të shkurtojë mijëra trupa tokësore amerikane
Shkurtimet pritet të njoftohen nga presidenti dhe të miratohen nga Kongresi
Shkurtimet do të prekin më shumë forcat tokesore dhe ato detare. Sipas sekretarit të Mbrojtjes Leon Paneta, ato do të sjellin një kursim prej 259 miliardë dollarësh në një periudhë 5 vjeçare. tha Sekretari i Mbrojtjes Leon Panetta. Ndërsa po e pakëson me dhjetra mijëra vetë numrin e trupave tokësore, ushtria amerikane po ashtu do të ngadalësojë blerjen e avionëve luftarakë F-35 dhe do të mbyllë një numër bazash ushtarake. Por buxheti i ri do të rritet në fusha të tjera, si sistemet e avionëve pa pilot dhe për forcat speciale, të cilat vranë vitin e kaluar Osama Bin Ladenin. Strategjia e re e kthen vëmendjen e Shteteve të Bashkuara në rajonin e Paqësorit dhe drejt kërcënimeve të mundshme nga Kina, e cila po fuqizohet dhe Koreja e Veriut, me synime bërthamore, ndërkohë që vazhdon të ndjekë me kujdes edhe zhvillimet në Lindjen e Mesme. Përparësi tani është forcimi i kapaciteve detare dhe ajrore. thotë zoti Paneta. Analisti për mbrojtjen, Matt Irvine, i Qendrës për Sigurinë e Re amerikane në Washington, thotë se synimi i administratës është ta ndryshojë shpërndarjen e trupave, duke pakësuar ato tokësore, të cilat ishin shtuar së tepërmi në luftrat pas 11 shtatorit. Këto kërcënime mund të vijnë nga Irani dhe nga pika të tjera të nxehta të Lindjes së Mesme, ku forcat amerikane do ta ruajnë praninë e tyre edhe pas tërheqjes dhe pakësimit të trupave nga Iraku dhe Afganistani. Buxheti i Pentagonitpërballet me një shqyrtim të kujdesshëm këtë vit zgjedhjesh, në kushtet kur kundërshtarët e Presidentit Obama e akuzojnë administratën e tij për dobësimin e ushtrisë dhe të tjerë venë në pikëpyetje pakësimin e forcave amerikane, ndërkohë që në Afganistan vazhdon ende lufta me forcat tokësore.